C 159/16
HU
Az Európai Unió Hivatalos Lapja
2022.4.12.
„szerepvállalás”: önkéntes alapon vagy önkéntes küldetés formájában végzett közérdekű tevékenység.
A szerepvállalás a mások szolgálatában végzett önkéntes és önzetlen polgári tevékenységekre utal; „környezet”: valamely egyén, népesség vagy közösség életkörülményeinek keretét képező természeti és társadalmigazdasági tényezők különböző térbeli léptékekben megjelenő összessége.
Ennek megfelelően a környezetvédelem magában foglalja az emberi tevékenység környezetre gyakorolt negatív hatásának csökkentésére vagy megszüntetésére irányuló intézkedéseket; „mentorálás”: szakmai keretek között szerveződő, közép- vagy hosszú távú önkéntes személyközi kapcsolat egy fiatal személy és egy mentor között; „társaktól való tanulási tevékenységek”: olyan tevékenységek, amelyek uniós szinten lehetővé teszik a hasonló szakpolitikai kihívásokkal szembesülő tagállamok számára, hogy klaszterekben dolgozzanak és megosszák egymással a bevált gyakorlati módszereket, az országspecifikus kihívásokra összpontosítsanak vagy – adott esetben a hasonló helyzetben lévő országoktól, az érdekelt felek szervezeteitől és független szakértőktől kapott segítséggel – előmozdítsanak egy konkrét nemzeti reformprogramot (1); „fenntartható fejlődés”: a jelen generáció szükségleteinek kielégítése anélkül, hogy az veszélyeztetné a jövő nemzedékek esélyét arra, hogy ők is kielégíthessék saját szükségleteiket.
Az ilyen fejlődés egy a kulturális sokszínűséget tiszteletben tartó, biztonságos és békés világban előmozdítja a dinamikus gazdaságot, a teljes foglalkoztatottságot, a magas színvonalú oktatást és egészségügyi ellátást, valamint a nagyfokú társadalmi és regionális kohéziót; „kevesebb lehetőséggel rendelkező fiatalok”: olyan fiatalok, akik gazdasági, társadalmi, kulturális, földrajzi vagy egészségügyi okokból, migráns háttérük miatt vagy olyan okokból, mint például fogyatékosság vagy tanulási nehézségek, vagy bármely egyéb okból, beleértve az Európai Unió Alapjogi Chartájának 21. cikke szerinti megkülönböztetés alapjául szolgáló okot is, olyan akadályokkal szembesülnek, amelyek megakadályozzák őket abban, hogy ténylegesen hozzáférjenek a program keretében fennálló lehetőségekhez (2).
(1) A Tanács állásfoglalása az oktatás és képzés terén az európai oktatási térség létrehozása érdekében és azon túlmutatóan folytatott európai együttműködés stratégiai keretrendszerének irányítási struktúrájáról (2021–2030) (2021/C 497/01), 11. pont.
(2) Az (EU) 2021/888 rendelet 2. cikkének 4. pontjában szereplő fogalommeghatározás.